CELEX: 62006TN0186
Language: lt
Date: 2006-07-17 00:00:00
Title: Byla T-186/06 2006 m. liepos 17 d. pareikštas ieškinys byloje Solvay prieš Komisiją

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/38
            
         2006 m. liepos 17 d. pareikštas ieškinys byloje Solvay prieš Komisiją
   
   (Byla T-186/06)
   (2006/C 212/67)
   Proceso kalba: anglų
   Šalys
   
      Ieškovė: Solvay S.A. (Briuselis, Belgija), atstovaujama advokatų O. W. Brouwer, D. Mes, bei solicitor M. O'Regan ir solicitor A. Villette
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Visiškai ar iš dalies panaikinti 2006 m. gegužės 3 d. Komisijos sprendimą C(2006)1766 galutinis procedūroje dėl EB 81 straipsnio ir EEE susitarimo 53 straipsnio pažeidimo (byloje COMP/F/38.620 — vandenilio peroksidas ir perboratas) tiek, kiek jis susijęs su ieškove, ypač tiek, kiek jame nusprendžiama, kad ieškovė (a) 1994 m. sausio 31 d.–1997 rugpjūčio mėn. ir (b) 2000 m. gegužės 18 d.–gruodžio 31 d. pažeidė EB 81 straipsnio 1 dalį ir EEE susitarimo 53 straipsnio 1 dalį.
            
         
               —
            
            
               Panaikinti arba iš esmės sumažinti šiuo sprendimu ieškovei ir Solvay Solexis SpA paskirtas baudas.
            
         
               —
            
            
               Priteisti iš atsakovės bylinėjimosi išlaidas, įskaitant ir ieškovės patirtas išlaidas sumokant visą ar dalį baudos arba gaunant banko garantiją.
            
         
               —
            
            
               Teismo nuožiūra imtis kitų reikalingų veiksmų.
            
         Ieškinio pagrindai ir pagrindiniai argumentai
   Ginčijamu sprendimu Komisija nusprendė, kad ieškovė dalyvaudama vandenilio peroksido ir perborato kartelyje, kurį iš esmės sudarė konkurentų keitimasis informacija apie kainas ir pardavimų apimtis, susitarimai dėl kainų ir gamybos pajėgumų EEE teritorijoje sumažinimo ir šių konkurenciją pažeidžiančių susitarimų stebėjimas, pažeidė EB 81 straipsnį ir Europos ekonominės erdvės susitarimo 53 straipsnį.
   Ieškovė teigia, kad Komisija galėjo pagrįstai priimti sprendimą, kad Solvay pažeidė EB 81 straipsnį tarp 1997 m. rugpjūčio ir 2000 m. gegužės 18 d., tačiau ji padarė teisės klaidų ir akivaizdžių vertinimo klaidų taikydama EB 81 straipsnį, kai nusprendė, kad Solvay pažeidė šį straipsnį, pirma, 1994 m. sausio 31 d.–1997 rugpjūčio mėn. ir, antra, 2000 m. gegužės 18 d.–gruodžio 31 d. Šios teisės ir vertinimo klaidos visų pirma padarytos:
   
               a)
            
            
               netinkamai taikant „susitarimo“, „suderintų veiksmų“ ir „vieno tęstinio pažeidimo“ sąvokas;
            
         
               b)
            
            
               nesugebant pakankamai įrodyti, kad ieškovė dalyvavo kartelyje tais laikotarpiais, dėl kurių ji neprisipažįsta;
            
         
               c)
            
            
               darant prielaidą, kad žala konkurencijai buvo daroma ir po 2000 m. gegužės 18 dienos; ir
            
         
               d)
            
            
               tinkamai neišnagrinėjant jos surinktoje bylos medžiagoje esančių įrodymų dėl šių laikotarpių.
            
         Ieškovė taip pat teigia, kad Komisija padarė teisės pažeidimų ir akivaizdžių vertinimo klaidų taikydama savo 2002 m. Pranešimą dėl bendradarbiavimo (1) ir Reglamentą Nr. 1/2003 (2), be kita ko, dėl:
   
               a)
            
            
               prašymų sumažinti baudas pateikimo laiko ir (arba) dėl jų didelės pridėtinės vertės;
            
         
               b)
            
            
               ieškovės pateiktų įrodymų pridėtinės vertės;
            
         
               c)
            
            
               baudos ieškovei sumažinimo dydžio, kurį nustatant, Solvay teigimu, akivaizdžiai nebuvo atsižvelgta į jos pateiktų įrodymų vertę ir jos esminį bei nuolatinį bendradarbiavimą.
            
         Be to, ieškovė teigia, kad jai paskirta bauda buvo pernelyg didelė ir neproporcinga ir kad Komisija nepateikė jokių arba bent jau pakankamų tokį baudos skaičiavimą pagrindžiančių priežasčių.
   Ieškovė taip pat teigia, kad Komisija neteisėtai paskyrė baudą ieškovės dukterinei įmonei Solvay Solexis SpA.
   
   Galiausiai ieškovė teigia, kad Komisija, nesuteikdama teisės susipažinti su visa bylos medžiaga ir su nekonfidencialiais kitų proceso šalių atsakymais į Komisijos pranešimus apie kaltinimus, pažeidė esminius procedūrinius reikalavimus ir teises į gynybą.
   
      (1)  Komisijos pranešimas dėl baudų neskyrimo ar sumažinimo kartelių atvejais (OL 2002, C 45, p. 3).
   
      (2)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL 2003 L 1, p. 1).